


Adfyfyrio Wythnosol

1. Adnabod eich targed

[bookmark: OLE_LINK1][bookmark: OLE_LINK2]‘Arddangos dealltwriaeth o sut mae dysgu’n datblygu fesul tipyn, gam wrth gam ac wrth fynd heibio gan adeiladu ar brofiadau blaenorol a’r hyn a ddysgwyd o’r blaen’

[bookmark: OLE_LINK3][bookmark: OLE_LINK4]Yn fy ngwersi yn ystod wythnos 1 wnaeth fy mentor ysgrifennu yn fy sylwadau fy mod i angen gwella fy ymwybyddiaeth o sut i ddatblygu’r plant ym mhellach trwy herio nhw mwy. Ysgrifennodd hi yn fy nyddlyfr ‘Cyfle am weddill yr wythnos osod offer yn y cornel creu er mwyn i’r plant ymarfer y dechneg a dangos creadigrwydd personol drwy ddewis yr offer eu hun.’ Rydym ni wedi cytuno taw hyn yw’r prif beth mae angen i mi ganolbwyntio arno ar gyfer wythnos nesaf. Felly rydw i yn bwriadu gwneud ail wers yn adeiladu ar beth rydw i yn barod wedi gwneud gyda’r plant a chynnwys tasg fwy anodd nag oedden nhw wedi gwneud y tro diwethaf gan eu bod nhw wedi datblygu sgiliau arno yn barod. 

2. Datblygwch eich strategaeth

[bookmark: OLE_LINK5][bookmark: OLE_LINK6]Trafodais i gyda fy nhiwtor dosbarth taw y cam nesaf yw creu ardal DWCh gyda’r ffocws pwyso fel bod ganddyn nhw’r cyfle i arbrofi pwyso gyda gwahanol adnoddau heb gyfarwyddid athro. Bydd hyn yn ffordd dda i asesu ar gyfer dysgu i weld a oedden nhw wedi deall y dasg neu beidio. Bydda i’n gosod hyn lan trwy roi clorian a gwahanol eitemau sydd yn cael eu ffeindio yn y dosbarth neu mewn bywyd pob dydd a gadael iddyn nhw ddewis pa eitemau sydd yn drymach/ysgafnach neu’n gytbwys a rhai eraill. 

https://www.thersa.org/action-and-research/rsa-projects/creative-learning-and-development-folder/pupil-design-awards/briefs/learning-independently

Mae’r fideo yma am ddysgu annibynnol mewn ysgolion cynradd. Mae hyn yn cynyddu faint mor annibynnol mae’r plentyn mewn bywyd pob dydd a does dim angen iddyn nhw ddibynnu ar oedolion cymaint. Hefyd mae pob plentyn yn dysgu yn wahanol ac felly nad yw’r un strategaeth yn gweithio ar gyfer pob un. Bydd gosod lan gweithgaredd lle allan nhw weithio’n annibynnol yn rhoi’r cyfle iddyn nhw ddysgu mewn ffordd wahanol ac amrywio ffordd o ddysgu.

https://study.com/academy/lesson/independent-learning-strategies.html

Yn y fideo yma mae’n siarad am gwrdd ag anghenion pob plentyn yn y dosbarth wrth addysgu. Un strategaeth mae athrawon yn defnyddio ar gyfer gwneud hyn yw cynnal gweithgaredd sydd yn rhoi’r cyfrifoldeb i’r disgyblion i ddysgu yn annibynnol. Trwy wneud hyn maen nhw’n datblygu sgiliau fel gweithio yn annibynnol sydd yn cael eu defnyddio mewn tasgau o ddydd i ddydd.

3. Profi- gweithredu 

[bookmark: OLE_LINK7][bookmark: OLE_LINK8]Ble?
Cornel mathemateg yn y dosbarth arferol

Pryd?
6/3/2020 yn y bore sef diwrnod ar ôl i mi gyflwyno’r topig pwyso iddyn nhw yn gyntaf fel bod hyn dal yn newydd yn eu meddyliau. 



Sut ydw i wedi profi hyn?
Yn gyntaf cyflwyniais i bwer bwynt Twinkl oedd yn cynnwys dau lun ar y sgrin ac roedd rhaid iddyn nhw bleidleisio trwy roi dwylo i fyny am ba un oedden nhw yn meddwl yw’r drymaf/ysgafnaf. Pwrpas gwneud hwn oedd adolygu dealltwriaeth a geirfa’r disgyblion.
Er mwyn gwneud y dasg roedden ni wedi defnyddio’r un clorian a rhai o’r eitemau oedden nhw wedi defnyddio yn y dasg gyntaf fel bod e ddim yn cymhlethu nhw gormod. Wnes i sicrhau bod yr ail dasg yn fwy caled i gymharu â’r un cyntaf, trwy gadw gallu gwahanol y plant mewn cof, a’u herio nhw trwy gael nhw i ddefnyddio sgiliau amcangyfri hefyd. Gyda’r grwpiau gallu uchel, wnes i greu taflen waith lle oedd rhaid iddyn nhw bwyso gwahanol eitemau trwy adio neu dynnu eitemau i ffwrdd nes bod nhw yn gytbwys a’i gilydd. Yna roedden nhw wedi cofnodi’r nifer o eitemau oedden nhw wedi defnyddio ac ysgrifennu enw’r eitem o dan y llun. Nid oedden nhw wedi defnyddio rhifau yn y dasg pwyso cyntaf taw dim ond gwahaniaethu rhwng trwm ac ysgafn oedd y ffocws, felly teimlaf i fod angen ychwanegu rhifau fel eu bod nhw’n sylweddoli gwerth yr eitemau oedden nhw yn pwyso. 

4. Meddwl

[bookmark: OLE_LINK9][bookmark: OLE_LINK10]Beth weithiodd?
Roedd y plant wedi mwynhau gwneud y dasg yma ac wedi deall y ffocws yn dda ar y cyfan. Wnaethon nhw yn dda wrth ddewis pa eitemau i bwyso gyda’r rhai ar y daflen waith trwy ddefnyddio sgiliau amcangyfri a meddwl. Teimlaf fy mod i wedi esbonio’r dasg yn glir gan fod y rhan fwyaf o blant wedi deall beth oedd angen iddyn nhw wneud yn syth. Roedden nhw wedi gweithio yn dda fel grwp trwy helpu ffrind os oedden nhw eisiau cymorth yn cyfri neu ddewis eitem yn y dosbarth. Sylweddolais i fod gwneud gwaith grwp yn gweithio yn well na gwneud gwaith par gan ei fod yn arbed amser ac roedden nhw’n gallu gweithio gyda’i gilydd trwy drafod a rhagfynegi pa eitem roedden nhw’n meddwl bydd y drymaf/ysgafnaf. Yn ychwanegol roedden nhw wedi mwynhau y ryddid o allu dewis pa eitemau roedden nhw eisiau defnyddio ar gyfer pwyso.

Beth na weithiodd?
Y tro nesaf bydda i’n cynnwys llai yn y daflen waith fel bod y plant ddim yn dechrau diflasu tuag at y diwedd a chadw eu lefelau canolbwyntio nhw yn gyson trwy gydol y dasg. Roedd yna rhai eitemau ar y daflen waith oedd yn rhy drwm ac felly doedd dim digon o le iddyn nhw roi digon o’r eitem o’i ddewis e.e. pensiliau lliw yn yr ochr arall ac felly roedden ni’n methu eu cyfri nhw. Hefyd galla i fod wedi gwthio’r grwpiau canolig i ysgrifennu enw’r eitemau roedden nhw yn pwyso yn lle dim ond cofnodi’r rhif. Bydd hyn yn helpu gwella eu sgiliau llythrennedd yn ogystal â rhifedd.

Pam oedd lefelau canolbwyntio’r plant wedi gostwng tuag at diwedd y dasg?
Dwi’n meddwl bod lefelau canolbwyntio wedi cwympo oherwydd roedd yna ormod o waith ar y daflen waith ac felly roedd hyn yn cymryd lan tipyn o amaser i gwbwlhau. Yn ychwanegol roedden nhw yn mynd i nol yr eitemau roedden nhw yn pwyso yn annibynnol o gwmpas y dosbarth a gydag aelodau eraill yn y dosbarth yn chwarae tra eu bod nhw yn gwneud hyn roedd eu diddordeb nhw wedi dechrau mynd rhywle arall yn lle ar y dasg. 

Sut byddai’n osgoi hyn tro nesaf?
Un awgrym ar gyfer osgoi hyn tro nesaf bydd i wneud y dasg mewn ystafell arall sydd tu fas i’r dosbarth arferol fel bod dim byd yn tynnu eu sylw nhw. Ni fydd eu ffrindiau nhw o gwmpas yn chwarae ac felly gallan nhw ganolbwyntio yn fwy ar y dasg. Awgrym arall yw cael yr offer ac adnoddau i gyd ar y bwrdd yn barod iddyn nhw felly bydd dim angen iddyn nhw grwydro o gwmpas y dosbarth i’w nôl nhw.

5.Rhannu

[bookmark: OLE_LINK11][bookmark: OLE_LINK12]Sut alla i symud ymlaen?
Ysgrifennodd fy mentor dosbarth yn fy nyddlyfr y galla i symud ymlaen tro nesaf trwy ddefnyddio clorian gyda rhifau arno fel bod y plant yn gwybod faint mae rhywbeth yn pwyso a nid dim ond os yw rhywbeth yn drymach/ysgafnach na rhywbeth arall ond faint yn drymach a faint yn ysgafnach. Yn enwedig gyda’r aelodau blwyddyn 1 yn y dosbarth lle mae angen iddyn nhw ddechrau defnyddio unedau pan maen nhw yn pwyso

Ymchwil personol i wella’r addysgu a’r dysgu

https://www.cdc.gov/ncbddd/childdevelopment/facts.html 
Mae’r wefan yma yn siarad am ddatblygiad plant a sut i sicrhau eich bod yn ystyried y ffactorau cywir pan yn helpu nhw. Rhaid ystyried sut bydd y plentyn yn ymateb i beth rydych yn gofyn iddyn nhw, defnyddio disgyblaeth cadarn ond nid cas a chefnogi iechyd a diogelwch. Bydd pob plentyn yn datblygu ar raddau gwahanol ac yn eu hamser nhw.

https://developingchild.harvard.edu/resources/8-things-remember-child-development/ 
Mae’r wefan yma yn cynnwys y pethau sydd angen cofio tra bod eich plentyn yn datblygu. Mae nhw yn rhestri wyth peth yn gyfan a rhai enghreifftiau a nhw yw bod pob plentyn yn cael ei effeithio gan bethau gwahanol mewn gwahanol ffordd felly mae angen creu amgylchedd addas a phositif iddyn nhw a bod angen eich cymorth chi er mwyn iddyn nhw gallu datblygu’n gywir ac yn iachus. 

Adborth o gyfarfodydd gwerthuso wythnosol i wella fy addysgeg

Un o’r pwyntiau o’r cyfarfodydd wythnosol oedd i greu smotyn du (tuff spot) pwyso ar gyfer y plant fel eu bod nhw yn cael y cyfle i ddatblygu ym mhellach ac yn annibynnol. Bydd hyn yn dangos fy mod i wedi creu tasg DWCh yn lle i mi arwain y wers pob tro. Yn y smotyn du alla i greu tasg sydd yn canolbwyntio ar bethau sy’n cydbwyso yn hytrach na trymaf/ysgafnaf gan eu bod nhw wedi gweud dau dasg ar trymaf/ysgafnaf yn barod.

6.Meddwl

[bookmark: OLE_LINK13][bookmark: OLE_LINK14][bookmark: _GoBack]Rydw i am barhau gyda’r targed yma trwy wneud gwersi gyda’r plant sydd yn eu herio nhw ymhellach gan fod y grwpiau gallu uchel wedi ffeindio hyn yn rhwydd ac wedi diflasu yn hawdd gan nad oedd hyn yn eu herio nhw. Y cam nesaf yw defnyddio unedau mesur gyda nhw er mwyn iddyn nhw sylweddoli gwerth yr eitemau a dechrau defnyddio unedau yn ei waith. Gyda’r grwpiau gallu canolig galla i eu herio nhw tro nesaf i ysgrifennu’r enw o’r eitemau roedden nhw yn defnyddio er mwyn datblygu sgiliau llythrennedd yn ogystal â rhifedd. 
